
ПОСТОЯННА КОМИСИЯ ПО НАУКА, ИНОВАЦИИ И ОПЕРАТИВНИ ПРОГРАМИ


ПРОТОКОЛ №14

Днес, 19.01.2021 г. от 09:00 часа, съгласно чл. 36а от ПОДОСКВОА, чрез видеоконференция, осигурена от технически средства, се проведе заседание на Постоянната комисия по наука, иновации и оперативни програми.	
На заседанието на комисията присъстваха: проф. д-р Сотир Сотиров – председател, проф. д-р Севдалина Турманова – зам.-председател и членове: Георги Събев, Иво Баев, Йордан Георгиев, Тони Минасян и Виолета Илиева. 
От общинска администрация присъстваха: Божидар Кънчев – секретар на Община Бургас, Весна Балтина – зам.-кмет "Стратегически развитие и екология, дигитализация и адаптация към промените на климата", Йорданка Ананиева – зам.-кмет "Образование, здравеопазване, социални дейности и младежки политики", Живко Димитров – директор на дирекция "Управление на общинската собственост", Златина Георгиева – директор на дирекция "Правно-нормативно обслужване", Тодор Стамболиев – обществен посредник на Община Бургас и Румен Шарпов – директор на дирекция "Местни приходи от данъци, такси и реклама".
След извършена проверка на кворума, чрез поименно повикване на общинските съветници и идентификацията им чрез звук и видео, заседанието откри и ръководи председателят – проф. д-р Сотир Сотиров, като с 6 гл. „за“, 0 гл. „против“ и 0 гл. „въздържали се“ се прие следният

ДНЕВЕН РЕД 

1. ОбС 08-00-11029 	Докладна записка от Георги Дракалиев и Николай Стоянов - общински съветници, относно: Правилник за еднократно финансово стимулиране на родители за насърчаване на раждаемостта и подпомагане на отглеждането на деца на територията на община Бургас 

2. ОбС 08-00-11015 	Докладна записка от Георги Дракалиев - общински съветник, относно: Наредба за изменение на Наредба за условията и реда за финансиране и подпомагане на физическата активност, физическото възпитание, спорта и спортно туристическата дейност, от спортния календар на Община Бургас 

3. ОбС 08-00-11016 	Докладна записка от група общински съветници, относно: Наредба за изменение и допълнение на Наредбата за символиката и отличията на Община Бургас

4. ОбС 08-00-11039 	Докладна записка от общинските съветници от ПП НФСБ, относно: Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас

5. ОбС 08-00-11036 	Докладна записка от Христо Панайотов и Стоян Коларов - общински съветници от ПП БСП, относно: Приемане на решение за изменение и допълнение на Наредбата за условията и реда за установяване на жилищните нужди на граждани, настаняване под наем и продажба  на общински жилища 

6. ОбС 08-00-11042 	Докладна записка от Димитър Николов - кмет на Община Бургас, относно: Приемане на правила за насърчаване и подкрепа на ученици и студенти с изявени постижения в областта на науката, изкуството или спорта по Общинска програма "Бургаски деца" и Общинска програма "Успешни студенти" 

7. ОбС 08-00-11027 	Докладна записка от Чанка Коралска - зам.-кмет "Строителство, инвестиции и регионално развитие" при Община Бургас, относно: Приемане на дългосрочна (2021 - 2030 година) и краткосрочна (2021 - 2023 години) програма за енергийна ефективност на Община Бургас

8. ОбС 08-00-11045 	Докладна записка от Димитър Николов - кмет на Община Бургас, относно: Даване на съгласие за издаване на запис на заповед в полза на Министерството на енергетиката като обезпечение, гарантиращо пълния размер на авансово плащане по проект: „Модернизация на системата за уличното осветление на 22 зони, включващи главните пътни артерии на град Бургас“, финансиран по програма „Възобновяема енергия, енергийна ефективност, енергийна сигурност“ по процедура „Рехабилитация и модернизация на общинската инфраструктура - системи за външно изкуствено осветление на общините“ 

9. ОбС 08-00-11046 	Докладна записка от Димитър Николов - кмет на Община Бургас, относно: Даване съгласие за издаване на запис на заповед в полза на Държавен фонд „Земеделие“ – Разплащателна агенция  като обезпечение, гарантиращо пълния размер на авансовото плащане за 2021г. по договор за БФП № МДР-ИП-01-86/20.07.2018 г. за текущи разходи и популяризиране на стратегията за ВОМР по проект: „Изпълнение на стратегия за водено от общностите местно развитие на МИРГ Бургас-Камено“ 

10. ОбС 08-00-11049 	Докладна записка от Димитър Николов - кмет на Община Бургас, относно: Кандидатстване на общински лечебни заведения за финансиране на проекти за подобряване условията на труд от фонд "Условия на труд"
---------------------------------------------------------------------------------------
Точка 1

ОбС 08-00-11029
Докладна записка от Георги Дракалиев и Николай Стоянов - общински съветници, относно: Правилник за еднократно финансово стимулиране на родители за насърчаване на раждаемостта и подпомагане на отглеждането на деца на територията на община Бургас

Николай Стоянов, в качеството си на съвносител, представи докладната записка и отговори на въпроси от членовете на Комисията.
След като се запознаха с докладната записка и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми произнесоха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------
Точка 2

ОбС 08-00-11015
Докладна записка от Георги Дракалиев - общински съветник, относно: Наредба за изменение на Наредба за условията и реда за финансиране и подпомагане на физическата активност, физическото възпитание, спорта и спортно туристическата дейност, от спортния календар на Община Бургас

В резултат на явно гласуване по докладната записка, със 7 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми произнесоха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------
Точка 3

ОбС 08-00-11016
Докладна записка от група общински съветници, относно: Наредба за изменение и допълнение на Наредбата за символиката и отличията на Община Бургас

Проф. д-р Севдалина Турманова разясни докладната записка.
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми произнесоха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------
Точка 4

ОбС 08-00-11039
Докладна записка от общинските съветници от ПП НФСБ, относно: Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас

Боян Дяков представи докладната записка.
В резултат на явно гласуване по докладната записка, с 0 гл. "за", 1 гл. "против" и 6 гл. "въздържали се", членовете на Постоянната комисия по наука, иновации и оперативни програми произнесоха следното

РЕШЕНИЕ:

Не подкрепя докладната записка и проекта за решение.
---------------------------------------------------------------------------------------
Точка 5

ОбС 08-00-11036
Докладна записка от Христо Панайотов и Стоян Коларов - общински съветници от ПП БСП, относно: Приемане на решение за изменение и допълнение на Наредбата за условията и реда за установяване на жилищните нужди на граждани, настаняване под наем и продажба  на общински жилища

Проф. д-р Севдалина Турманова запозна членовете на Комисията с постъпилото становище от Божидар Кънчев – секретар на Община Бургас. Иво Баев подкрепи становището на г-н Кънчев и каза, че предложенията за изменение и допълнение на Наредбата за условията и реда за установяване на жилищните нужди на граждани, настаняване под наем и продажба  на общински жилища са незаконосъобразни.

След като се запознаха с докладната записка и в резултат на явно гласуване, с 2 гл. "за", 5 гл. "против" и 0 гл. "въздържали се", членовете на Постоянната комисия по наука, иновации и оперативни програми произнесоха следното

РЕШЕНИЕ:

Не подкрепя докладната записка и проекта за решение.
---------------------------------------------------------------------------------------
Точка 6

ОбС 08-00-11042
Докладна записка от Димитър Николов - кмет на Община Бургас, относно: Приемане на правила за насърчаване и подкрепа на ученици и студенти с изявени постижения в областта на науката, изкуството или спорта по Общинска програма "Бургаски деца" и Общинска програма "Успешни студенти"

Проф. д-р Севдалина Турманова предложи в състава на експертната комисия, да бъде включен и представител на  Постоянната комисия по наука, иновации и оперативни програми, като чл. 10, ал. 2 придобие следното съдържание: „чл. 10, ал. 2 Комисията е в състав от девет членове и включва: Заместник-кмет „Образование, здравеопазване, социални дейности и младежки политики“ при Община Бургас, правоспособен юрист от администрацията на Община Бургас, представител на Дирекция „Образование и демографски въпроси“ или представител на Дирекция „Култура и връзки е обществеността”, и шест общински съветници, с поне един представител от постоянните комисии по  „Образование и вероизповедания”, „Култура и читалищна дейност”, „Спорт, деца и младежки дейности“ и „Наука, иновации и оперативни програми“ към Общински съвет – Бургас.“ Предложението бе подкрепено със 7 гл. „за“.
Проф. д-р Сотир Сотиров отбеляза, че трябва да бъде коригирана и т. 3 от проекта за решение, като тя трябва да се чете: „3. Избира шест общински съветници, от които поне по един представител на всяка от следните постоянните комисии: ПК по „Образование и вероизповедания”, ПК по „Култура и читалищна дейност”, ПК по „Спорт, деца и младежки дейности“ и ПК от „Наука, иновации и оперативни програми“ към Общински съвет – Бургас ……………………………………, за членове на експертната комисия за финансово подпомагане на ученици и студенти по Правила за насърчаване и подкрепа на ученици и студенти с изявени постижения в областта на науката, изкуството или спорта по Общинска програма „Бургаски деца“ и Общинска програма „Успешни студенти“. Предложението бе обсъдено и подкрепено единодушно със 7 гл. „за“.

След приключване на разискванията и в резултат на явно гласуване по докладната записка, със 7 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми произнесоха следното

РЕШЕНИЕ:

Подкрепя докладната записка и предлага промяна в проекта за решение:
1. Точка 3 от проекта за решение придобива следното съдържание: "т.3 Избира шест общински съветници, от които поне по един представител на всяка от следните постоянните комисии: ПК по „Образование и вероизповедания”, ПК по „Култура и читалищна дейност”, ПК по „Спорт, деца и младежки дейности“ и ПК от „Наука, иновации и оперативни програми“ към Общински съвет – Бургас ……………………………………………, за членове на експертната комисия за финансово подпомагане на ученици и студенти по Правила за насърчаване и подкрепа на ученици и студенти с изявени постижения в областта на науката, изкуството или спорта по Общинска програма „Бургаски деца“ и Общинска програма „Успешни студенти“.
2. [bookmark: _GoBack]Чл. 10, ал. 2 от Правилата придобива следното съдържание: „чл. 10, ал. 2 Комисията е в състав от девет членове и включва: Заместник-кмет „Образование, здравеопазване, социални дейности и младежки политики“ при Община Бургас, правоспособен юрист от администрацията на Община Бургас, представител на Дирекция „Образование и демографски въпроси“ или представител на Дирекция „Култура и връзки е обществеността”, и шест общински съветници, от които поне по един представител на всяка от следните постоянните комисии: ПК по „Образование и вероизповедания”, ПК по „Култура и читалищна дейност”, ПК по „Спорт, деца и младежки дейности“ и ПК от „Наука, иновации и оперативни програми“ към Общински съвет – Бургас.".
---------------------------------------------------------------------------------------
Точка 7

ОбС 08-00-11027
Докладна записка от Чанка Коралска - зам.-кмет "Строителство, инвестиции и регионално развитие" при Община Бургас, относно: Приемане на дългосрочна (2021 - 2030 година) и краткосрочна (2021 - 2023 години) програма за енергийна ефективност на Община Бургас

След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми произнесоха следното
РЕШЕНИЕ:

Подкрепя докладната записка и проекта за решение.
---------------------------------------------------------------------------------------
Точка 8

ОбС 08-00-11045
Докладна записка от Димитър Николов - кмет на Община Бургас, относно: Даване на съгласие за издаване на запис на заповед в полза на Министерството на енергетиката като обезпечение, гарантиращо пълния размер на авансово плащане по проект: „Модернизация на системата за уличното осветление на 22 зони, включващи главните пътни артерии на град Бургас“, финансиран по програма „Възобновяема енергия, енергийна ефективност, енергийна сигурност“ по процедура „Рехабилитация и модернизация на общинската инфраструктура - системи за външно изкуствено осветление на общините“

Весна Балтина – зам.-кмет "Стратегически развитие и екология, дигитализация и адаптация към промените на климата" представи докладната записка.

В резултат на явно гласуване по докладната записка, със 7 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми произнесоха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------
Точка 9

ОбС 08-00-11046
Докладна записка от Димитър Николов - кмет на Община Бургас, относно: Даване съгласие за издаване на запис на заповед в полза на Държавен фонд „Земеделие“ – Разплащателна агенция  като обезпечение, гарантиращо пълния размер на авансовото плащане за 2021г. по договор за БФП № МДР-ИП-01-86/20.07.2018 г. за текущи разходи и популяризиране на стратегията за ВОМР по проект: „Изпълнение на стратегия за водено от общностите местно развитие на МИРГ Бургас-Камено“

Весна Балтина – зам.-кмет "Стратегически развитие и екология, дигитализация и адаптация към промените на климата" представи докладната записка.

След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми произнесоха следното
РЕШЕНИЕ:

Подкрепя докладната записка и проекта за решение.
---------------------------------------------------------------------------------------

Точка 10

ОбС 08-00-11049
Докладна записка от Димитър Николов - кмет на Община Бургас, относно: Кандидатстване на общински лечебни заведения за финансиране на проекти за подобряване условията на труд от фонд "Условия на труд"

Йорданка Ананиева – зам.-кмет "Образование, здравеопазване, социални дейности и младежки политики" представи докладната записка.
В резултат на явно гласуване по докладната записка, със 7 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми произнесоха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------





ПРЕДСЕДАТЕЛ:   ………………………..
							  (ПРОФ. Д-Р СОТИР СОТИРОВ )





ПРОТОКОЛИСТ:    ………………………
			(Красимира Августова)

